Diari Oficial de la Generalitat Valenciana


Sumari del DOGV 5876, del 22-10-2008 (2008/11734)

Judici ordinari 000336/2007. Notificació de la interlocutòria d'aclariment de la sentència a Desguaces Castellar, SL.
---------------------------------------------------------------------------------------------------------------------

### Dades del document

Número de DOGV
:   5876

Data del DOGV
:   22-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/11840


Data del document
:   18-09-2008

Organisme emissor
:   Jutjat de Primera Instància Número 21 de València

Tipus de document
:   Edicte

Descriptors 

:   * sistema judicial

Judici ordinari 000336/2007. Notificació de la interlocutòria d'aclariment de la sentència a Desguaces Castellar, SL. [2008/11243]  
Miriam Muñoz Peiró, secretària judicial del Jutjat de Primera Instància número 21 de València, mitjançant este edicte, fa saber:  
Que en este Jutjat se seguix judici ordinari amb el número 000336/2007, a instància d'Agustín Ramírez Molina representat per la procuradora Margarita Sanchís Mendoza, i assistida pel lletrat José Manuel Pérez Escrivá, contra Desguaces Castellar, SL, Vicente Nectario Aguilar i Mapfre Seguros Generales, sobre reclamació de quantitat, en el qual la magistrada jutgessa Matilde Sabater Alamar ha acordat en el dia de la data notificar la sentència dictada en estes actuacions al demandat que es troba en parador ignorat, Vicente Nectario Aguilar, que té l'encapçalament i la part dispositiva que literalment diu així:  
«Interlocutòria d'aclariment  
València, 18 d'abril de 2008   
Antecedents de fet  
Primer. Este Jutjat en data 8 d'abril de 2008 va dictar sentència en les actuacions de judici ordinari 336/2007, iniciades a instància d'Agustín Ramírez Molina, representat per la procuradora Margarita Sanchís Mendoza i assistida del lletrat José Manuel Pérez Escrivá contra l'entitat Desguaces Castellar, SL, representada per la procuradora Rosario Arroyo Cabria i assistida del lletrat Carlos Antonio Reyes Guillén, així com contra Vicente Nectario Aguilar, declarat en rebel·lia.  
Segon. Notificada l'esmentada sentència a les parts, la representació processal de Desguaces Castellar, SL, va presentar escrit on sol·licitava l'aclariment de sentència en entendre que havia existit un error en el càlcul de la indemnització calculada en concepte de lucre cessant ja que aplicant l'ordre ministerial esmentat la indemnització ascendix a 718,26 euros.  
Part dispositiva  
Aclarir la sentència número 56, dictada el 8 d'abril de 2008, i substituir l'últim paràgraf del fonament de dret segon i el primer paràgraf de la part dispositiva pels següents:  
A) Últim paràgraf de fonament de dret segon: «Per últim, pel que fa a la quantitat demanada en concepte de lucre cessant, indicar que, consultat el calendari de l'any 2006 resulta que els dies 8 i 9 de maig eren dilluns i dimarts i no dissabte i diumenge, com al·lega la demandada, no obstant això, dels cinc dies reclamats (del 5 al 9 de maig), resulta que (el 6 i el 7), si que eren dissabte i diumenge. Malgrat que l'actor va manifestar, que en ocasions treballa els dissabtes i els diumenges, el cert és que en el supòsit de les actuacions, este no ha acreditat que eixe dissabte (dia 6 de maig de 2006) i eixe diumenge (7 de maig de 2006) tinguera treballs concertats, per la qual cosa, atés que hagués hagut d'acreditar este extrem, cap quantitat se li pot reconéixer per estos dies. Per tant, l'import reclamat per este concepte ha de quedar reduït als dies 5, 8 i 9 de maig, per la qual cosa, aplicant els barems utilitzats per l'actor per a fixar la indemnització (Ordre del Ministeri de Foment de 18 de desembre de 2000), ascendix a la suma de 718,16 euros, i tot això, en considerar que, el demandant, es dedica al transport de forma habitual, se suposa que este ha tingut perjudicis econòmics derivats de la privació de la seua eina de treball i que la utilització dels mòduls fixats per l'Ordre del Ministeri de Foment de 18 de desembre de 2000, si bé no ha de ser automàtica, si que es pot aplicar a un cas com este i temperar-se a les circumstàncies del cas. En este sentit citar algunes sentències que admeteren este barem orientatiu, com són la sentència de l'Audiència Provincial de València, dictada el 7 de juny de 2003, la dictada per l'Audiència Provincial d'Astúries, el 17 de setembre de 2001, la dictada per l'Audiència Provincial de Cadis Secció 4a. el 28 de juliol de 2004 o la de l'Audiència Provincial de Còrdova, Secció 1a. de 21 de febrer de 2005».  
B) Primer paràgraf de la part dispositiva: «Que amb l'estimació íntegra de la demanda interposada per Agustín Ramírez Molina contra l'entitat Desguaces Castellar, SL i Vicente Nectario Aguilar, es condemna a ambdós solidàriament al pagament de 2.780,46 euros i interessos legals d'esta quantitat computats des de la data de la interpel·lació judicial, i s'absolen la resta de pretensions formulades en contra seua».  
Notifiqueu esta resolució a les parts, i comuniqueu-los que esta interlocutòria forma part de la resolució aclarida contra la qual es poden interposar els recursos que en esta s'indiquen computats des de la data de la notificació d'esta resolució.  
Així ho acorda, mana i firma Matilde Sabater Alamar magistrada jutgessa del Jutjat de Primera Instància número 21 de València».  
I perquè valga d'edicte de notificació de la interlocutòria d'aclariment de sentencia als demandats, en parador ignorat, estenc este edicte, el qual es fixarà en el tauler d'anuncis d'este Jutjat i es publicarà en el Diari Oficial de la Comunitat Valenciana.  
València, 18 de setembre de 2008.- La secretària judicial: Miriam Muñoz Peiró.